《自修》
宋代·丘葵

昔髧两鬓今白头，肯将胸次著间愁。
无边风月随宜乐，有分江山取次游。
但得扪心无愧怍，庶几省已少愆尤。
荣枯寿夭无为二，未死之前盍自修。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。